Մեդինա-Սիդոնիա

**Մեդինա-Սիդոնիա** (), քաղաք և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Լա Խանդա շրջանում (կոմարկայում)։ Զբաղեցնում է 493 կմ² տարածք; 2010 թվականի տվյալներով բնակչության թվաքանակը եղել է 11 741։ Պրովինցիայի վարչական կենտրոնից՝ Կադիս քաղաքից հեռավորությունը 46 կիլոմետր է։ Համայնքի կազմում առանձնացված են հետևյալ միջուկները.
* Մեդինա Սիդոնիայի քաղաքային կենտրոն
* Սան Խոսե դե Մալկոսինադո (*San José de Malcocinado*)
* Լոս Բադալեխոս (*Los Badalejos*)
* Էլ Բեռուեկո (*El Berrueco*)

## Պատմություն
Ներկայիս Մեդինա-Սիդոնիայի շրջակայքում առաջին բնակավայրերը հիմնվել են ուշ բրոնզի դարում. Սեռո դե լաս Մադրեսի հնավայրում հնագիտական պեղումների արդյունքում հայտնաբերվել են ձեռագործ խեցեղենի բազմաթիվ բեկորներ, ձուլագործական գործիքներ, որոնց գործածողները, ըստ երևույթին, կապված են եղել տարտեսյան մշակույթի հետ
Անտիկ ժամանակներում քաղաքը հայտնի է եղել լատինական *Asido* (Ասիդոնիա) անվանումով։ Ուսումնասիրողները գտնում են, որ բնակավայրը հիմնել են Սիդոնից եկած փյունիկեցիները (այստեղից էլ՝ ներկայիս անվանման *Սիդոնիա* բաղադրիչը)։ Մեր թվարկության 712 թվականին արաբները նվաճել են քաղաքը, որտեղ, իրենց ավանդույթի համաձայն, ստեղծել են նոր թաղամաս՝ մեդինա (այստեղից էլ՝ քաղաքի ներկայիս անվանման երկրորդ բաղադրիչը)։ 1264 թվականին Կաստիլիայի թագավոր Ալֆոնսո Տասներորդը մավրերից ազատագրել է քաղաքը և վերածել ամրոցի՝ Գրանադայի էմիրության հետ սահմանի վրա։

1440 թվականին Մեդինա-Սիդոնիայի ազատագրման համար մղված մարտերում խիզախությամբ աչքի ընկնելու համար այդ բնակավայրի կառավարումը հանձնվել է ազնվականական Գուսման տոհմի ներկայացուցիչներին, ովքեր այդուհետ իրենց կոչել են Մեդինա-Սիդոնիայի հերցոգներ (դա ժամանակակից Իսպանիայում ամենահին հերցոգական տիտղոսն է)։ Քաղաքն այսօր էլ պահպանել է իր պատմական դեմքը. այստեղ շատ կան XIII—XVI դարերի նշանակալի շինություններ, որոնց մեծ մասը կառուցվել է Գուսմանների տրամադրած միջոցներով։

## Մշակույթ
* Մեդինա Սիդոնիայի հնագիտական թանգարան
* Մեդինա Սիդոնիայի ազգագրական թանգարան
* Մեդինա Սիդոնիայի հնագրագիտական քարտեզ

## Պատկերասրահ

CaballerizasDuque.JPG|Հերցոգների ախոռները
Medina sidonia1.jpg
Parque eólico Los Almeriques, Medina-Sidonia, Cádiz, España (17).JPG|Քամու «ֆերմա»
VistaDesdeMedinaSidonia.jpg
MedinaSidonia-Vista carretera.JPG
MedinaSidonia-Vistas001.JPG
CastilloMedinaSidonia 001.JPG|Ամրոցը
IglesiaSantaMaria frontal.JPG|Սանտա Մարիա լա Կորոնադա եկեղեցին
Agripina Maior (M.A.N. Madrid) 01.jpg|Ագրիպինա Ավագի դիմաքանդակը (մ. թ. ա. 14 – մ. թ. 33), գտնվել է Մեդինա Սիդոնիայում:
PortadaFeria08.JPG|Մեդինա Սիդոնիայի տոնավաճառ-փառատոնը, 2008 թ.
IglesiaSantaMaria-Retablo.JPG|Սանտա Մարիա լա Կորոնադա եկեղեցու խորանը
PatioMedinaSidonia.JPG|Ասիդոնյան պարսպապատ բակ
AlfajorGrande-Medina.JPG|Ծննդյան տոներ անդալուզյան ավանդական թխվածք՝ մեծ ալֆաջոր


## Ծանոթագրություններ

## Արտաքին հղումներ
* զբոսաշրջիկների համար* Պաշտոնական կայքէջ
* Մեդինա-Սիդոնիայի համայնքապետարան
* Medina Sidonia - Sistema de Información Multiterritorial de Andalucía
* Punto de Información Centro Artesanal en Medina Sidonia sobre el Parque Natural de Los Alcornocales
* Patrimonio cultural de Medina Sidonia. Guía Digital del Patrimonio Cultural de Andalucía. Instituto Andaluz del Patrimonio Histórico
* Paisaje de Interés Cultural de Medina Sidonia. Instituto Andaluz del Patrimonio Histórico

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի աշխարհագրություն
Կատեգորիա:Իսպանիայի բնակավայրեր
Կատեգորիա:Իսպանիայի պատմություն
Կատեգորիա:Կադիս պրովինցիայի բնակավայրեր